proxectonos/corpus_dominio_legal_administrativo_tmp huggingface dataset:
29/03/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da modificación da RPT 2022

ANUNCIO Aprobación inicial da modificación da relación de postos de traballo 2022 Na sesión plenaria celebrada o día 25/03/2022, a Corporación Provincial acordou aprobar inicialmente a modificación da relación de postos de traballo do ano 2022. O expediente exponse ao público na Secretaría Xeral desta Deputación polo prazo de vinte (20) días, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación da relación de postos de traballo do ano 2022 entenderase definitivamente aprobada, de conformidade co disposto no art.202 da Lei 2/2015, do 29 de abril, do emprego público de Galicia. A Coruña, 25 de marzo de 2022. O deputado A secretaria PDFR 26013 do 29/07/2019 Antonio Leira Piñeiro Amparo Taboada Gil
29/03/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do expediente de modificación de créditos núm.2/2022 de aprobación polo Pleno

ANUNCIO Na sesión plenaria celebrada o día 25 de marzo de 2022 a Corporación Provincial acordou aprobar inicialmente o expediente de modificación de créditos núm.2/2022. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 28 de marzo de 2022. O presidente A secretaria xeral Valentín González Formoso Amparo Taboada Gil
29/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82700. Seguridade vial. Concello de Camariñas

Deputación Provincial da Coruña, solicita de Augas de Galicia por atoparse nas marxes do río s/d, a autorización de obras, s no lugar de Camelle, parroquia de Camariñas (San Xurxo), Concello de Camariñas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82700. As obras solicitadas consisten na execución das obras do proxecto de: ”Mejora de la seguridad vial en la DP-1601, a Ponte do Porto a Camelle, PK 4+200 a PK 4+425 (Camariñas)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Camariñas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de marzo do 2022 A/o xefa/e do Servizo Territorial – Mayra Fernanda Ante Condoiu (Sinatura dixital)
29/03/2022 | Administración LocalMunicipal
As Pontes de García Rodríguez
Secretaría
Decreto número 407/2022, do 24 de marzo, de delegación de competencias no concelleiro de Urbanismo e Coordinación do Goberno na ausencia da concelleira de Organización Económica

Mediante Decreto número 407/2022, do 24 de marzo, delegouse no concelleiro Antonio Alonso Román concelleiro-delegado da Área de Urbanismo e Coordinación do Goberno, as delegacións especiais para un determinado servizo, atribuidas a concelleira María Rosario Méndez Gil no decreto número 993/2019, do 24 de xuño, durante o período de ausencia desta última concelleira. Unha vez que se incorpore a concelleira esta asumirá as competencias delegadas mediante decreto número 993/2019, do 24 de xuño, sen máis trámite. O que se fai público en cumprimento do disposto no artigo 44.2 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro. As Pontes de García Rodríguez, 24 de marzo de 2022. O alcalde Valentín González Formoso
29/03/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xaneiro de 2022

EDICTO Por Decreto da Alcaldía de data de hoxe aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xaneiro de 2022. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza do tributo indicado será do día 1 de abril de 2022 ata o 10 de xuño de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 23 de marzo de 2022. O alcalde Manuel Ruiz Rivas
29/03/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da modificación do cadro de persoal 2022

ANUNCIO Aprobación inicial da modificación do cadro de persoal para 2022 Na sesión plenaria celebrada o día 25/03/2022, a Corporación Provincial acordou aprobar inicialmente a modificación do cadro de persoal do ano 2022. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación do cadro de persoal do ano 2022 entenderase definitivamente aprobada, de conformidade co disposto no art.126 do Real decreto lexislativo 781/1986, polo que se aproba o texto refundido das disposicións legais vixentes do réxime local. A Coruña, 25 de marzo de 2022. O deputado A secretaria PDFR 26013 do 29/07/2019 Antonio Leira Piñeiro Amparo Taboada Gil
29/03/2022 | Administración LocalMunicipal
Dodro
Aprobación inicial do orzamento municipal para o exercicio 2022

ANUNCIO Aprobación inicial do orzamento 2022 O Pleno municipal, na sesión extraordinaria realizada o día 25 de marzo de 2022, acordou aprobar inicialmente o orzamento xeral para o exercicio económico de 2022. O que se fai público a fin de que, durante o prazo de quince días hábiles, a contar desde o seguinte ao da publicación deste anuncio no Boletín Oficial da Provincia, de conformidade co disposto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, as persoas interesadas poidan examinar o expediente e presentar as reclamacións ante o Pleno que consideren pertinentes. O orzamento xeral do Concello de Dodro entenderase definitivamente aprobado, se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Estas consideraranse denegadas se non se resolvesen no acto de aprobación definitiva. Dodro, 25 de marzo de 2022. O alcalde Francisco Xabier Castro Tourís
29/03/2022 | Administración LocalMunicipal
Sada
Servizos Económicos
Aprobación definitiva da modificación de créditos número 3/2022

ANUNCIO Aprobación definitiva da modificación de créditos número 3/2022 A Corporación municipal, en sesión plenaria celebrada o día 24 de febreiro de 2022, aprobou inicialmente a modificación orzamentaria número 03/2022, crédito extraordinario 01/2022, que se tramita dentro do vixente orzamento xeral do Concello de Sada. O expediente expúxose ao público mediante anuncio publicado no BOP n.º 40, de data 28 de febreiro. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 177.2 e 169 do Texto refundido da Lei de facendas locais, aprobado por Real decreto lexislativo 2/2004, do 5 de marzo, publícase o resumo do orzamento 2022 (prórroga 2020) a nivel de capítulos, unha vez incorporadas a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 24 de marzo de 2022. O alcalde Óscar Benito Portela Fernández
29/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80568. Mellora de estrada. Concello de Oza-Cesuras

Deputación Provincial da Coruña, solicita de Augas de Galicia por atoparse nas marxes do río s/d, a autorización de obras, no lugar de estrada DP 6301, parroquia de Cis (San Nicolao), Concello de Oza-Cesuras (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80568. As obras solicitadas consisten na execución das obras do proxecto de: “DP 6301, ampliación y mejora de seguridad vial PK 0+000 a 1+180 y PK 1+720 a 2+500 Oza-Cesuras”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oza-Cesuras ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de marzo do2022 A/o xefa/e do Servizo Territorial – Rosemary Bayort Fane (Sinatura dixital)
29/03/2022 | Administración LocalMunicipal
Irixoa
Convocatoria selección personal tractoristas 2022 (ampliación bolsa)

LISTAXE: convócase a incorporación na listaxe para bolsa de contratacións de TRACTORISTAS (desbroce de vías e instalacións municipais), cunha vixencia que remata o 1-6-2024. Desta listaxe seleccionaranse as persoas para a contratación municipal anual: para o 2022 contrataranse 4 tractoristas por período de 6 meses a xornada de 30 horas semanais. FUNCIÓNS: manexo de tractor e maquinaria de desbroce. PROCESO SELECTIVO: concurso de méritos-oposición (experiencia profesional, residencia-coñecemento municipio, desemprego), con realización de probas escrita e práctica. PRAZO DE PRESENTACIÓN DE INSTANCIAS: 10 días naturais (dende o 28 de marzoao 8 de abril de 2022), presencial en horario de 9 a 2, ou na sede electrónica do concello (24 horas); en todo caso serán os 10 días naturais posteriores á publicación do presente anuncio. DATA DAS PROBAS: 21 de abril de 2022 BASES: aprobadas por acordo da Xunta de Goberno do 11-3-2022, estando a disposición do público nas dependencias municipais e na web oficial do concello (teléf.981 - 79 30 01; www.irixoa.es). DEREITOS DE EXAME: 16 €. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses) Irixoa, 23 de marzo de 2022 O alcalde Antonio Deibe Sanmartín
29/03/2022 | Administración LocalMunicipal
Rianxo
Secretaría
Procedemento abreviado 68/2022 interposto por Delfina Tubío Rañó contra resolución da Alcaldía do 10 de novembro de 2021 do Concello de Rianxo desestimando recurso resposición contra liquidación taxa lixo da vivenda núm.109 de Brión-Leiro

O día 21.03.2022 (RE no Concello núm.202200000000888) recibiuse un requirimento do Xulgado Contencioso-Administrativo Nº 1 de Santiago de Compostela en relación coa tramitación do procedemento abreviado 0000068/2022, sendo demandado o Concello de Rianxo por Alexis Miguel Enar Lamarcha Castañe. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 23 de marzo de 2022 Asinado electronicamente, o alcalde, Adolfo F. Muíños Sánchez
29/03/2022 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Segregación de terreos do tecor “Dodro” (C-10.096), nunha superficie de 80,30 ha da zona sur-central do tecor en Rial de Lagoa, Tarrío, Eiró, Reboiras e Tallós, e en parcelas de Traxeito e preto do lugar de Meismadela

EDICTO Por esta Xefatura Territorial, e a instancia do representante da Sociedade de Caza e Pesca de Dodro, con domicilio social a efectos de notificación na Paxareira, 138 –Vigo–, 15982 Dodro, instrúese o expediente de segregación de terreos do tecor “Dodro” (C-10.096), nunha superficie de 80,30 ha da zona sur-central do tecor en Rial de Lagoa, Tarrío, Eiró, Reboiras e Tallós, e en parcelas de Traxeito e preto do lugar de Meismadela. O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Patrimonio Natural, Edificio Administrativo Monelos 5.ª planta, r/ Vicente Ferrer n.º 2 - A Coruña, e onde poderán ver as características da segregación e presentar durante o mesmo prazo as alegacións que puideran estimar convenientes ao respecto. A Coruña, 23 de marzo de 2022. A xefa territorial da Consellería de Medio Ambiente, Territorio e Vivenda na Coruña Eva Andrea Dagnino Buesa
29/03/2022 | Administración LocalMunicipal
Moeche
Corrección de erro nas bases da convocatoria de axudas en materia de educación do Concello de Moeche, curso 2021-2022

ANUNCIO Corrección de erro nas bases da convocatoria de axudas en materia de educación do Concello de Moeche, curso 2021-2022 Detectado un erro na base 4.ª da convocatoria de axudas en materia de educación do Concello de Moeche, curso 2021-2022, aprobadas pola Xunta de Goberno Local, en sesión do 11 de marzo de 2022, e publicadas no BOP n.º 53, de data 18/03/2022, referente ao lugar e prazo de presentación das solicitudes, a Xunta de Goberno Local, en sesión de 23 de marzo de 2022 acorda modificar a base 4.ª da convocatoria de axudas en materia de educación do Concello de Moeche, curso 2021-2022, no seguinte sentido Donde di: Cuarta.–Lugar e prazo de presentación das solicitudes. A solicitude presentarase no Rexistro Xeral do Concello de Moeche, de luns a venres, en horario de 9.00 a 14.00 horas, ou a través das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas ou na sede electrónica do Concello www.moeche. gal. O prazo de presentación de solicitudes será de 20 días hábiles, contados a partir do seguinte ao da publicación destas bases no BOP da Coruña. Debe decir: Cuarta.–Lugar e prazo de presentación das solicitudes. A solicitude presentarase no Rexistro Xeral do Concello de Moeche, de luns a venres, en horario de 9.00 a 14.00 horas, ou a través das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas ou na sede electrónica do Concello www.moeche. gal. O prazo de presentación de solicitudes será de 20 días hábiles, contados a partir do seguinte ao da publicación do extracto da convocatoria no Boletín Oficial da Provincia da Coruña a través da Base de Datos Nacional de Subvencións. Moeche, 24 de marzo de 2022. A alcaldesa Beatriz Bascoy Maceiras
09/03/2022 | Administración LocalMunicipal
Boiro
Anuncio de aprobación do padrón fiscal de IBI de 2022

A Xunta de Goberno Local en sesión celebrada o 2 de marzo de 2022 aprobou o Padróns Fiscal 2022 do Imposto sobre bens Inmobles urbana (IBI-URBANA) e do Imposto sobre bens inmobles rústica (IBI-RÚSTICA). Ditos Padróns quedan expostos ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns. Transcorido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuizo de resolve-las reclamacións, reparos e observacións que poidesen subscitarse, FAISE SABER que pola Xunta de Goberno Local, fixouse como prazo de ingreso en período voluntario para as exaccións citadas do: 21/03/2022 ao 23/05/2022. No caso de ter concedido o fraccionamento do IBI as datas de cargo serán as seguintes: o 1º cota: 20 de abril. o 2º cota: 6 de xuño. o 3º cota: 5 de xullo Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 4 de marzo de 2022 O Alcalde-Presidente José Ramón Romero García
09/03/2022 | Administración LocalMunicipal
Narón
Secretaría
Tribunal e data exame para a provisión de 1 praza de arquitecto técnico

A alcaldía do Concello de Narón en data 3 de marzo de 2.022, adoptou a seguinte resolución: “PRIMEIRO.- Aproba-la composición do tribunal que xulgará o proceso selectivo para a provisión de 1 praza de arquitecto técnico, e que estará integrado por: SEGUNDO.- O tribunal constituirase o dia 31-03-2022 ás 9,30 horas, no quinto andar da Casa do Concello. TERCEIRO.- Os/as opositores/as deberán presentarse o día 31-03-2022, ás 10,00 horas, no segundo andar da Casa do Concello de Narón, para a celebración do primeiro exercicio do proceso selectivo. CUARTO.- Os/as aspirantes non poderán introducir no espacio onde se vai realizar o exame ningún dispositivo electrónico programable, con capacidade para o almacenamento de voz e/ou datos ou transmisión dos mesmos. Tampouco se permitirá o uso de reloxos que aporten algunas prestacións equivalentes ás anteriores. Todos estos elementos deberán estar fóra do alcance dos/as opositores/as. Os/as aspirantes deberán manter os seus pavillóns auditivos despexados para a verificación de que non usan dispositivos auditivos non permitidos.” Narón, 3 de marzo de 2.022. A ALCALDESA MARIAN FERREIRO DÍAZ
09/03/2022 | Administración LocalMunicipal
Corcubión
Frutas Costavella, S. L., baixa de oficio de posto fixo no mercado municipal

ASUNTO: Frutas Costavella, S. L., baixa de oficio de posto fixo no mercado municipal EXPEDIENTE: 2022/G003/000083 Téndose constatado que con data 15-02-2022 se atopa sen uso o posto fixo no Mercado municipal que viña ocupando Frutas Costavella, S. L., sen que se teña realizado comunicación algunha a este concello sobre o baixa do citado posto. É polo que, ante a necesidade de aclarar a situación xurídica do dito posto, esta Alcaldía, No uso das atribucións que me outorga a lexislación do réxime local, RESOLVO: PRIMEIRO.- Iniciar expediente de baixa de oficio do posto do mercado municipal que ata o 15-02-22 viña sendo ocupado por Frutas Costavella S. L. SEGUNDO.- Poñer de manifesto o expediente ao interesado aos efectos de que durante o prazo de 10 días presente as alegacións que estime oportunas. TERCEIRO.- No caso de non presentarse alegacións, procederase á baixa da dita mercantil do posto que ocupaba no mercado de abastos con carácter definitivo. CUARTO.- Dar traslado da presente resolución á interesada e ao Pleno Corporativo na vindeira sesión que se celebre. Acorda e asina dixitalmente o Alcalde Manuel Insua Insua en Corcubión, na data 22 de febreiro de 2022, do que, eu Shayma Garcia de Vicuña Mergelina, como Secretaria, dou fe. ( Asinado aos efectos exclusivamente do artigo 3.2 do RD 128/2018 do 16 de marzo).
09/03/2022 | Administración LocalMunicipal
Muxía
Edicto de aprobacion do padron de taxa por ocupación de dominio público con mesas e cadeiras. Xaneiro 2022

EDICTO DE APROBACIÓN DO PADRÓN DE TAXA POR OCUPACIÓN DE DOMINIO PÚBLICO CON MESAS E CADEIRAS. XANEIRO 2022 Por Decreto da Alcaldía de 2 de marzo de 2022 se aprobou a seguinte resolución: “Visto o padrón fiscal da taxa pola utilización privativa do dominio público con mesas e cadeiras para fins lucrativos. Tendo en conta o establecido na normativa vixente (Lei 7/1985 -LBRL-, Lei 58/2003 -LGT.–e RD 939/2005 Regulamento Xeral de Recadación-, por medio do presente RESOLVO: PRIMEIRO.–Aprobar o padrón da taxa pola utilización ocupación de dominio público con mesas, cadeiras, e outros elementos análagos con finalidade lucrativa que ascende para o período de Xaneiro 2022 a 342,00 euros correspondentes a 7 suxeitos pasivos. SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da Lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. o do Contencioso-Administrativo competente, no prazo de 2 meses dende o día seguinte á notificación da resolución.” Muxía, 2 de marzo de 2022. O alcalde Santiago M. Toba Campaña
09/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81686. Peche de parcela. Concello de Fene

François Xavier Hubner Aguade, solicita de Augas de Galicia por atoparse nas marxes do río Rañoa, a autorización de obras, na parcela de referencia catastral 80337408NJ6183N0001GZ no lugar de Formosende, parroquia de Fene (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81686. As obras solicitadas consisten no peche de parcela mediante base de bloques de formigón prefabricado e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de marzo de 2022 O xefe do servizo territorial Néstor Rodríguez Arias (sinatura dixital ao marxe)
09/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80443. Urbanización de polígono industrial. Concello de Zas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Xunta de Compensación Sector I-2 Polígono dos Muíños solicita de Augas de Galicia, por atoparse nas marxes do río s/d, a autorización de obras no lugar de Polígono Industrial Os Muíños, parroquia de O Allo (San Pedro), concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80443. As obras solicitadas consisten na execución do proxecto de “Urbanización del sector solo urbanizable 1-2, polígono dos Muíños”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste sServizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 28 de febreiro de 2022. O xefe do Servizo Territorial Néstor Rodríguez Arias (sinatura dixital ao marxe)
09/03/2022 | Administración LocalMunicipal
Mugardos
Avocación de competencia pola Alcaldía

O sr. Alcade do Concello de Mugardos, con data 03.03.2022, dictou a Resolución núm.208/2022, de avocación da competencia (delegada na Xunta de Goberno Local mediante a Resolución de Alcaldía 1414/2019, de 13.12.2019, punto cuarto, apartado segundo modificado pola Resolución da Alcaldía núm.56/2021, de 21.01.2021) para “As competencias como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 5.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.”, de xeito puntual e única e exclusivamente para aprobar o Documento de xestión preventiva do servizo de desbroce de taludes, cunetas e plataformas das pistas e estradas municipais. Mugardos, asinado dixitalmente polo alcade do Concello de Mugardos, D. Oswaldo Enrique Benyouness Kyeremeh, o 4 de marzo de 2022
09/03/2022 | Administración LocalMunicipal
Sada
Secretaría
Corrección do anuncio sobre desistencia de prazas da OEP 2019

Advertido erro no anuncio, publicado no BOP núm.43 do 4-3-2022, relativo á desistencia da inclusión na Oferta de Emprego Público de Galicia de prazas que se ofertarán por estabilización, onde se di: aprobou o 25 de febreiro de 2021 o Decreto núm.263/2021; o correcto é: aprobou o 25 de febreiro de 2022 o Decreto núm.263/2022. O que se publica para xeral coñecemento. Sada, 4 de marzo de 2022 O Alcalde Óscar Benito Portela Fernández
09/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.80286 Solicitude de concesión de augas públicas presentada por Daria Segade Brión (Porto do Son)

Daria Segade Brión, con NIF 3327*****, solicita de Augas de Galicia a concesión dun aproveitamento de augas públicas coas seguintes características: SOLICITANTE: Daria Segade Brión VOLUME TOTAL ANUAL: 228,42 m 3 /ano. DESTINO: doméstico e rega ORIXE: manancial na parcela 45 do polígono 16 CONCELLO: Porto do Son O aproveitamento consiste na captación de auga dun manancial situado na parcela de referencia catastral 15072A01600264, mediante tubo de formigón prefabricado duns 50 cm de diámetro e 1 m de alto, do que parte unha condución de 32 mm de diámetro ata un depósito situado na parcela 15072A01600012. O depósito, soterrado e prefabricado de polietileno de alta densidade e uns 5000 litros, alimenta unha condución de 32 mm diámetro exterior, ata chegar á parcela de uso, de referencia 15072A01600278. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 25 de febreiro de 2022.
09/03/2022 | Administración LocalMunicipal
Cambre
Publicación edicto padrón do prezo público por por actividades xuvenís - Programa Vente de Marcha 2022: Ruta 150: Lagoa de Louro

Por resolución da concelleira delegada núm.310/2022 de data 2 de marzo de 2022, acordouse: PRIMEIRO: Aprobar o padrón fiscal do prezo público por actividades xuvenís do do Programa Vente de Marcha 2022: Ruta 150: Lagoa de Louro que comprende 25 recibos por un importe total dous centos setenta e catro euros con oitenta céntimos (274,80€) desde Eduardo Victor Jesus Valeriano Kindelan De la Llosa, Zoolena del valle a Christian Fabian Taleb Biyang Baal, Lorena. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. A data de cargo dos recibos domiciliados será o 11 de marzo Cambre, 3 de marzo de 2022 A concelleira delegada da área de Economía, Facenda e Recursos Humanos P. D ( RA núm.1323/2019, do 1 de xullo) María Dolores Pan Lesta
09/03/2022 | Administración LocalMunicipal
Ferrol
Intervención
Aprobación inicial do anexo de subvencións nominativas para o exercicio económico 2022 da Área de Seguridade e Tráfico

EDICTO Aprobación inicial do anexo de subvencións nominativas para o exercicio económico 2022 da Área de Seguridade e Tráfico O Pleno da Corporación, na sesión celebrada o día 24 de febreiro de 2022, aprobou inicialmente o anexo de subvencións nominativas para o exercicio económico 2022 da Área de Seguridade e Tráfico. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo dun mes para resolvelas. Ferrol, 4 de marzo de 2022. A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
09/03/2022 | Administración LocalMunicipal
Valdoviño
Aprobación inicial de modificación de crédito n.º 02/2022 MC SC

EDICTO Expediente de modificación orzamentaria 02/2022 MC SC Aprobado inicialmente polo Pleno da Corporación, en sesión ordinaria celebrada o 3 de marzo de 2022, o expediente de modificación orzamentaria 02/2022 MC SC, polo que se suplementa crédito por importe de 277.460,33 euros, financiado con remanente de tesoureiría para gastos xerais de libre disposición en cumprimento co disposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ao público nas dependencias deste Concello por un prazo de quince días hábiles –que empezarán a contarse dende o seguinte ao da publicación do presente edicto no BOP–, a fin de que durante o mesmo poidan formularse as reclamacións que se consideren pertinentes, que deberán dirixirse ao Sr. alcalde da Corporación. No caso de que transcorrido o prazo de información pública non se tivesen presentado reclamacións, ao expediente, considerarase definitivamente aprobado. En caso contrario, o Pleno disporá dun mes para resolver aquelas. O que se fai público aos efectos previstos na citada lexislación. Valdoviño, a 4 de marzo de 2022. O alcalde Asdo.: Alberto González Fernández
09/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.79657 Solicitude de concesión de augas públicas presentada por José Gutiérrez Praga en representación da Comunidade de Usuarios de Auga A Miñota (Boimorto)

Julio Isaac Chmiti Pavliv, en representación da Comunidade de Usuarios de Augas A Miñota, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Augas A Miñota VOLUME TOTAL ANUAL: 57.500 m 3 /ano. DESTINO: Rega ORIXE: 2 mananciais no lugar da Miñota CONCELLO: Boimorto O aproveitamento consiste na captación de dous mananciais situados nas parcelas de referencia 15010A506003720000JO e 15010A506003670000JF e na súa condución mediante tubaxe de 90 mm de diámetro ao longo duns 1500 m ata o depósito de 15,00x4,50 m, situado no lugar de Cota da Igrexa, do que parte as traídas individuais para rega das parcelas dos 21 integrantes da comunidade mediante tubaxes de 62 mm de diámetro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), o 24 de febreiro de 2022.
09/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.81292 Solicitude de concesión de augas públicas presentada por Francisco Javier Martínez Santiago (Lousame)

Gloria Vanesa Raigosa Selaru, con NIF 3324*****, solicita de Augas de Galicia a concesión dun aproveitamento de augas públicas coas seguintes características: SOLICITANTE: Gloria Vanesa Raigosa Selaru VOLUME TOTAL ANUAL: 8.420,112 m 3 /ano. DESTINO: uso gandeiro ORIXE: tres mananciais CONCELLO: Lousame O aproveitamento consiste na captación de tres manancias. Dous deles, denominados Fraga de Abaixo 1 e 2, nas parcelas 15043A07000046 e 15043A07000047, mediante aneis de formigón duns 2 m de fondo, canalizados mediante tubaxe de PVC de 32 mm de diámetro ata unha arqueta de 1x1x1 m3 a partir da cal a condución faise con tubaxe de PVC de 40 mm de diámetro ata chegar ó depósito, de 6,60x3,90x2,25 m3, situado na parcela de referencia 15043A06800175. O terceiro manancial denominado Fraga, na parcela 15043A07000048, canalizarase con condución de PE do mesmo diámetro ata o depósito, dende o que se abastece unha explotación porcina na parcela de referencia 15043A06600035. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), o 25 de febreiro de 2022.
09/03/2022 | Administración LocalMunicipal
Miño
Corrección de erros no anuncio de aprobación definitiva do padrón fiscal da taxa de recollida de lixo, correspondente ao exercicio 2022, do Concello de Miño

ANUNCIO No BOP n.º 42, de data 3 de marzo de 2022, publicouse o anuncio de aprobación definitiva do padrón fiscal da taxa de recollida de lixo do exercicio 2022. Advertido un erro material na resolución da Alcaldía de data 22 de febreiro de 2022, na que se aproba o citado padrón, correspondente ao seu importe, procedeuse a súa rectificación mediante resolución da Alcaldía de data 3 de marzo de 2022, sendo o importe correcto 523.013,94 euros. En Miño, 4 de marzo de 2022. O alcalde Manuel Vázquez Faraldo
09/03/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de marzo de 2022

Por Decreto de Alcaldía, de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de marzo de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 7 de marzo de 2022 ao 18 de maio de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a catro de marzo de 2022 O alcalde, Manuel Ruiz Rivas
09/03/2022 | Administración LocalMunicipal
Santiago de Compostela
Persoal
Nomeamento de funcionario de carreira

ANUNCIO NOMEAMENTO COMO PERSOAL FUNCIONARIO DE CARREIRA Por Resolución da concelleira - delegada de Economía e Facenda, Persoal, Contratación e Modernización da Administración Local, de 17 de febreiro de 2022, efectuase o nomeamento do seguinte persoal, incluído na oferta de emprego do ano 2022: Nomear policías locais do Concello de Santiago de Compostela, co carácter de funcionarios de carreira, prazas encadadradas na escala de administración especial, subescala de servizos especiais, clase escala básica do grupo C, subgrupo C1, categoría policía local, (quenda de acceso libre) con efectos do 18 de febreiro de 2022, aos seguintes:  Elfidio Khatib Fiñana. DNI núm. ***4893**  Linet Balague Attaouil. DNI núm. ***2644** O que se publica para xeral coñecemento. Santiago de Compostela, 2 de marzo de 2022. Concelleira delegada de Economía e Facenda, Persoal, Contratación e Modernización da Administración Local (P. D. Dto. Alcaldía 17/06/2019) Marta Abal Rodríguez
09/03/2022 | Administración LocalMunicipal
Mesía
Aprobación definitiva do orzamento 2022

Aprobado inicialmente o orzamento xeral para o exercicio 2022, xunto coa plantilla de persoal, en sesión celebrada polo Pleno en data 4/2/2022, e sometido o expediente a información pública durante o prazo de quince días hábiles, en virtude de anuncio publicado no BOP n.º 26, de data 8/2/2022, sen que se teñan presentado reclamacións, considérase definitivamente aprobado de conformidade co disposto no artigo 169.1 do Real Decreto Lexislativo 2/2004, do 5 de marzo. Ós efectos da súa entrada en vigor faise público o seu resumo por capítulos, así como a plantilla de persoal. PLANTILLA DE PERSOAL DO CONCELLO DE MESÍA A) FUNCIONARIOS DE CARREIRA B) PERSOAL LABORAL TEMPORAL Segundo o establecido no artigo 171.1 do R. D. L.2/2004, contra este acordo, que esgota a vía administrativa, poderase interpoñer directamente recurso contencioso-administrativo na forma e prazos establecidos na Lei 29/98, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión da aplicación do orzamento definitivamente aprobado. Mesía, 4 de marzo de 2022. Asdo.: Mariano Iglesias Castro Alcalde